Document ID: /roh_data/filtered/swiss_laws_in_ROHinterleaved.jsonl.gz/25897

This text was translated from DE into Rumantsch Grischun.

Die Stiftung verfügt über ein unantastbares Stiftungsvermögen von 100 000 Franken. Der Bund gewährt der Stiftung im Rahmen der nach Artikel 27 Absatz 3 Buchstabe a bewilligten Mittel jährliche Beiträge. Zuwendungen von dritter Seite, die nicht mit besonderer Zweckbestimmung verbunden sind, werden zum Stiftungsvermögen geschlagen.

La fundaziun dispona d’ina facultad da fundaziun intutgabla da 100 000 francs. La Confederaziun conceda a la fundaziun contribuziuns annualas en il rom dals meds finanzials che vegnan permess tenor l’artitgel 27 alinea 3 litera a. Las donaziuns che terzas persunas fan a la fundaziun senza precisar lur intent specific vegnan transferidas a la facultad da la fundaziun.